गुणेश्वरन और सिद्धार्थ का जीत से आगाज
छत्तीसगढ़ टेनिस संघ की मेजबानी में सोमवार से शुरू हुए आईटीएफ फ्यूचर टेनिस टूर्नामेंट में नंबर-1 भारत के पी गुणेश्वरन ने जीत के साथ शुरुआत की है। भिलाई में खेले जा रहे 15 हजार डॉलर इनामी राशि के टूर्नामेंट में गुणेश्वरन ने परमजीत सिंह बाजवा को सीध सेटों में 6-3, 6-3 से हराया। वहीं डबल्स में डेविस कप खिलाड़ी विष्णु वर्धन और श्रीराम बालाजी ने भी पहले दौर का मुकाबला जीता।
गुणेश्वरन ने पहले दौर के मैच में परमजीत के खिलाफ अच्छी शुरुआत की। उन्होंने सर्विस ब्रेक करते हुए 5-3 की बढ़त बनाई। फिर अपनी सर्विस जीतकर सेट 6-3 से अपने नाम किया। दूसरे सेट में भी गुणेश्वरन ने विरोधी की सर्विस ब्रेक कर सेट 6-3 से जीता मैच अपने नाम किया। अन्य मुकाबलों में तेजस चाकुलकर ने जयेश को 6-0, 7-6 से, विजयंत मलिक ने निक्की (रिटायर्ड) को 7-6, 1-0 से, सिद्धार्थ विश्वकर्मा ने कुणाल आनंद को 6-4, 7-6 से, मोहित जयप्रकाश ने राघव को 6-3, 6-1 से, वशिष्ट चेरुकु ने छग के हिमांशु मौर्या को 6-0, 6-0 से, और सूरज प्रबोध ने अभिनांशु (रिटायर्ड) को 6-1, 1-0 से हराकर दूसरे दौर में जगह बनाई। डबल्स के मुकाबले में श्रीराम बालाजी और विष्णु वर्धन की जोड़ी ने पोलैंड के मोतेज और स्पेन के विडाल की जोड़ी को 6-1, 7-6 से, आर्यन व शशि कुमार की जोड़ी ने अंशु व जगमीत को 6-3, 6-4 से हराकर अगले दौर में प्रवेश किया। इससे पहले वर्ल्ड टेनिस डे पर खिलाड़ियों व पदाधिकारियों ने केके काटकर जश्न बनाया। इस अवसर पर टेनिस संघ के अध्यक्ष विक्रम सिंह सिसोदिया, ओलिंपियन बॉक्सर राजेंद्र प्रसाद सहित अन्य पदाधिकारी उपस्थित थे।
डेविस कप टीम में भी
नई दिल्ली| लिंएडर पेस को उज्बेकिस्तान के खिलाफ डेविस कप टीम में बरकरार रखा गया लेकिन नये गैरखिलाड़ी कप्तान महेश भूपति यह फैसला करेंगे उनका यह पुराना साथी अंतिम चार में जगह रहेगा या नहीं। पेस को बेंगलुरू में सात अप्रैल से शुरू होने वाले एशिया आेसियाना ग्रुप एक के दूसरे दौर के लिये टीम में रखने पर फैसला मुकाबले से दस दिन पहले करेंगे। टीम में चार एकल खिलाड़ियों रामकुमार रामनाथन, युकी भांबरी, प्रजनेश गुणेश्वरन और एन श्रीराम बालाजी और दो युगल खिलाड़ियों रोहन बोपन्ना और लिएंडर पेस को रखा।
bho_Deva hin_Deva hin_Deva bho_Deva hin_Deva